***2. pielikums***

SKOLĒNU PĒTNIECĪBAS DARBA VĒRTĒŠANAS APRAKSTS SNIEGUMA LĪMEŅOS

|  |  |  |  |  |
| --- | --- | --- | --- | --- |
| **Pētniecības darba saturs** | | | | |
| **Vērtēšanas**  **kritērijs** | **0 punkti** | **1 punkts** | **2 punkti** | **3 punkti** |
| Pētījuma problēma | Apraksta pētījuma problēmu, kas nav balstīta konkrētajā pētījumā. | Apraksta pētījuma problēmu, balstoties uz **nepārliecinošiem pierādījumiem** par tās aktualitāti konkrētajā jomā. | Pētījuma problēmu apraksta  **vietām neskaidri** – problēmas robežas nav noteiktas, un/vai problēmu pamato daļēji. | **Skaidri un saprotami apraksta** pētījuma problēmu, sniedzot visu būtisko informāciju, kas nepieciešama pilnīgai tās izpratnei. |
| Pētījuma mērķis | **Pretrunīgi** vai arī neatbilstoši pētījuma problēmai formulē pētījuma mērķi tādejādi, tas nav sasniedzams. | Pētījuma mērķis ir **daļēji sasniedzams**. | Pārāk **plaši vai pārāk šauri** formulē pētījuma mērķi, tomēr tas atbilst pētījuma problēmai. **Mērķis ir sasniedzams** un pārbaudāms. | **Kodolīgi un loģiski** formulē pētījuma mērķi, tas atbilst pētījuma problēmai. Mērķis ir **sasniedzams un pārbaudāms**. |
| Pētījuma uzdevumi | **Neatbilstoši** pētījuma mērķim formulē pētījuma uzdevumus. | Pētījuma uzdevumi **daļēji** atbilst pētījuma mērķim un/vai neaptver visas veicamās darbības, lai sasniegtu pētījuma mērķi. | Atbilstoši pētījuma mērķim formulē pētījuma uzdevumus, tomēr tie **neaptver visas veicamās darbības**, lai sasniegtu pētījuma mērķi. | **Kodolīgi un loģiski**, kā arī pilnībā atbilstoši pētījuma mērķim formulē pētījuma uzdevumus. **Izvirzītie uzdevumi ir secīgi**, aptver visas pētījumam atbilstošas veicamās darbības, **lai sasniegtu** pētījuma mērķi. |
| Pētījuma  jautājums/  hipotēze | Nav formulēts pētījuma jautājums/hipotēze. | Formulē teorijā **nepamatotu** pētījuma jautājumu/hipotēzi un/vai neatbilstoši pētījuma problēmai. | Formulē teorijā balstītu pētījuma jautājumu/hipotēzi atbilstoši pētījuma problēmai. Pētījuma hipotēze/ jautājums ir **daļēji pārbaudāms.** | Formulē teorijā **pamatotu** pētījuma jautājumu/hipotēzi atbilstoši pētījuma problēmai.  Pētījuma hipotēze/ jautājums ir **pārbaudāms**. |
| Metodes | Pētnieciskajā darbā **nav nosauktas** vai izvēlētas atbilstošas metodes.  **Neievēro** pētījuma ētiku. | Sniedz **ierobežotu informāciju** par pētniecības mērķa sasniegšanai atbilstošām datu ievākšanas, apstrādes un analīzes metodēm un/vai izvēlas daļēji atbilstošas metodes.  Pētījuma metožu aprakstā un pamatojumā neiekļauj būtiskas detaļas, kas ļauj **pētījumu atkārtot**. | Sniedz **virspusēju informāciju** par pētniecības mērķa sasniegšanai izvēlētajām datu ievākšanas, apstrādes un analīzes metodēm. Pētījuma metožu aprakstā un pamatojumā **trūkst detaļas,** tādējādi radot neskaidrības par pētījuma atkārtojamību un iespēju iegūt precīzus rezultātus. | Metožu izvēle ir pamatota un atbilstoša pētījuma mērķim. Pētījuma metožu aprakstā un pamatojumā iekļauj visas detaļas, piemēram, lielumus, instrumentus u.tml., tādējādi nodrošinot tā atkārtojamību un iespēju iegūt rezultātus.  **Ievēro** pētījuma ētiku |
| Literatūras  apskats,  analīze | Literatūras apskata saturā trūkst loģikas, vai tas neatbilst izvirzītajam darba mērķim un uzdevumiem.  Literatūras apskats nedemonstrē priekštatu par pētījuma darba teorētisko saturu vai tā apjoms attiecībā pret pētījumu pārsniedz 1/3 no kopējā apjoma. | Literatūras apskata saturā, kurā ir pētījumam nozīmīgas sadaļas, atspoguļotas daļēji, vai arī tas **daļēji atbilst** pētījuma mērķim un uzdevumiem. Pētnieciskā darba veikšanai izmantoti mazāk kā 4 dažādi pētījumam atbilstoši informācijas avoti. | Darba autors apkopojis vairākus atbilstošus avotus, bet **netiek veikta to analīze** (nepauž savu viedokli).  Pētnieciskā darba veikšanai ir izmantoti vismaz 4 dažādi pētījumam atbilstoši informācijas avoti. | Literatūras apskats atbilstošs izvirzītajam darba mērķim un uzdevumiem. Pētnieciskā darba veikšanai ir izmantoti vismaz 5 dažādi pētījumam atbilstoši informācijas avoti.  Darbā autors pauž **pamatotu** personisko **viedokli** par izvēlēto tēmu. Pētījuma literatūras apskats attiecībā pret pētījumu nepārsniedz 1/3 no kopējā apjoma. |
| Pētījums,  rezultātu  analīze | Pētījuma apraksts **neattiecas** uz darba mērķi, pētījuma jautājumu un/vai hipotēzi. **Netiek** veikta **pētījuma analīze**. | Pētījuma apraksts **nepilnīgs**, attiecībā uz darba mērķi un daļēji atbildot uz pētījuma jautājumu un/vai hipotēzi. Analizēta tikai **daļa no iegūtajiem rezultātiem**. | Apraksta rezultātus, kas **attiecas** uz darba mērķi, pētījuma jautājumu un/vai hipotēzi.  Rezultātu analīze balstās tikai uz **pētniecisko daļu**. Netiek izmantots zinātniskās valodas stils. | **Loģiskā** secībā apraksta **visus rezultātus**, kas attiecas uz darba mērķi, pētījuma jautājumu un/vai hipotēzi. Rezultātu **analīze** balstās uz **teorijas gan pētniecisko** daļu, izmantojot **zinātniskās valodas stilu**. |
| Secinājumi | **Nav veikti secinājumi** vai neatbilst pētnieciskā darba mērķim un uzdevumiem.  Secinājumi ir tikai par **teorētiskās daļas** atziņām. | Formulētie secinājumi **daļēji** atbilst iegūto rezultātu analīzei un interpretācijai un/vai secinājumos iekļautas teorētiskās atziņas. | Formulē secinājumus, kas rodas no iegūto rezultātu analīzes un interpretācijas. Secinājumi sniedz daļējas atbildes uz izvirzīto pētījuma jautājumu un/vai hipotēzi. | Formulē secinājumus, kas ir **analītiski**, rodas no iegūto rezultātu analīzes un interpretācijas, un sniedz pilnīgas atbildes uz izvirzīto pētījuma jautājumu un/vai hipotēzi. |
| Pētījuma aktualitāte, praktiskā nozīme un  lietojamība | Pētījumā **netiek norādīta** pētījuma aktualitāte, praktiskā nozīme un lietojamība. | **Vispārīgi** apraksta rezultātu praktisko nozīmi un lietojamību, nepamatojot ar pētījumos iegūtiem faktiem un ar atbilstoši un korekti apstrādātiem datiem. | **Daļēji** apraksta rezultātu praktisko nozīmi un lietojamību, **pamatojot** ar pētījumos iegūtiem faktiem un ar atbilstoši un korekti apstrādātiem datiem. | **Daudzpusīgi** apraksta rezultātu praktisko  nozīmi un lietojamību, pamatojot ar pētījumos iegūtiem faktiem un ar atbilstoši un korekti apstrādātiem datiem. |
| Darba tehniskais  noformējums | Nodaļu struktūrai **trūkst loģiskas organizācijas**. Noformē darbu neatbilstoši prasībām. Nepieciešamajās vietās atsauces neizmanto vai izmanto dažviet. Atsauču noformējums neatbilst pieņemtam stilam.  Rakstveida tekstu veido stilistiski nekorektu un neviendabīgu.  **Pieļauj 7 un vairāk** pareizrakstības kļūdas. | Noformē darbu daļēji atbilstoši prasībām.  Izmanto atsauces, bet darbā tās nav lietotas visās nepieciešamajās vietās (**dažviet atsauces trūkst**). Atsauču noformējums ne visos gadījumos ir precīzs (piemēram, noformē atsauces neatbilstoši pieņemtam stilam). Rakstveida tekstu veido ar dažām stilistiskas kļūdām. Pieļauj **4-6** pareizrakstības nepilnības. | Noformē darbu pārsvarā atbilstoši prasībām, ir iespējamas 1-3 **tehniskas** nepilnības.  Atbilstoši izmanto atsauces gandrīz visās nepieciešamajās vietās (pāris vietās atsauces nenorāda). Atsauču noformējums ne visos gadījumos ir precīzs un vienots. Kopumā ievēro pareizrakstības normas, pieļaujot atsevišķas **1-3** pareizrakstības kļūdas. | Noformē darbu pilnībā atbilstoši prasībām. Rakstveida tekstu veido **stilistiski korektu**, vienotu un pārdomātu. Atsauču lietojums tekstā un noformējums **korekts** un vienotā stilā. Pilnībā ievēro pareizrakstības normas. |
| **Skolēnu uzstāšanās** | | | | |
| **Vērtēšanas**  **kritērijs** | **0 punkti** | **1 punkts** | **2 punkti** | **3 punkti** |
| Uzskatāmība | **Nav uzskatāmības**: neatbilstošs burtu lielums, krāsu izvēle, tekstu garums, kļūdas tekstā, nekvalitatīvi attēli, tabulas, efekti u.tml. | Prezentācijas noformējumu atsevišķās vietās apgrūtina satura uztveršanu. Darbā izmantoti vizuālie materiāli, piemēram, skices, attēli, diagrammas, taču to lietojuma mērķis **nav skaidrs**. | Prezentācijas noformējumu kopumā veido vienotā dizainā, un tas ir viegli uztverams, tomēr vietām tas nedaudz **apgrūtina satura uztveršanu,** piemēram, burtu, attēlu lielums, animāciju izvēle u.tml. Nav ievērots zinātniskais stils. | Pārdomāta, rūpīgi sagatavota prezentācija, izmantojot tehnoloģijas vai uzskates līdzekļus atbilstoši **zinātniskajam stilam** (lakonisks dizains). |
| Prasme uzstāties | Nespēj bez **lasīšanas no palīgmateriāliem** informēt par pētījuma gaitu un rezultātiem. Runa neskaidra, grūti uztvert runātāja pausto. Neatbild uz jautājumiem. | Runā ir **dažas uzstāšanās problēmas,** piemēram, pārteikšanās, klusa runāšana, garas pauzes u.tml., neprecīzi atbild uz jautājumiem. Neievēro laika limitu. | Runā brīvi, pietiekami skaļi, saprotami, lietišķi, informē par tēmu un tās izvēli, pētījuma gaitu un rezultātiem, **neprecīzi atbild uz jautājumiem**. Neievēro laika limitu. | **Runā brīvi**, pietiekami skaļi, saprotami, lietišķi, informē par tēmu un tās izvēli, pētījuma gaitu un rezultātiem, precīzi atbild uz jautājumiem. Veido acu kontaktu ar auditoriju.  Ievēro laika limitu. |